Colt CZ Group

Colt CZ Group zo un holding savet e 2013 tro-dro d'an embregerezh armoù-tan Česká zbrojovka, dindan an anv Česká zbrojovka Group - CZG betek 2022. Dibaoe eo deuet da vezañ perc'henn war embregerezhioù all eus bed an armoù hag an difenn evel Colt, swissAA pe Sellier & Bellot. Diazezet eo e Praha (Tchekia). Feuriet eo e eskemmdi ar gêr-benn tchek abaoe 2020. 3.600 den a laboure evit embregerezhioù ar strollad e 2024 e Tchekia, Kanada, Stadoù-Unanet Amerika, Sveden, Suis hag Hungaria. Ouzhpenn 15 miliard a euroioù e oa kengreadur ar strollad e 2023. Embregerezhioù Hervez lec'hienn ar Colt CZ Group e oa an embregerezhioù hag ar merkoù-mañ en holding e 2024 : Česká zbrojovka a.s. (armoù-tan hiniennel, Tchekia) Colt Holding Company LLC ( Stadoù-Unanet Amerika) abaoe 2021, perc'henn war an embregerezh armoù-tan Colt Spuhr i Dalby (dafar evit an armoù-tan, Sveden) abaoe 2022 swissAA (munisionoù, Suis) abaoe 2023 Sellier & Bellot (munisionoù bihan o c'halibr, Tchekia) abaoe 2023 Dan Wesson (armoù-dorn, Stadoù-Unanet Amerika) EG-CZ Academy (skol sportoù tennañ ha stand tennañ meret gant Éric Grauffel, Breizh) Colt CZ Hungary (armoù-tan, Hungaria) Colt Canada (armoù-tan, Kanada) CZ-USA (armoù-tan, Stadoù-Unanet Amerika) Zbrojovka Brno (armoù chaseal, Tchekia) 4M Systems (dilhad ha dafar taktik, Tchekia) CARDAM (kreizenn enklask war sevel pezhioù e metal, Tchekia) Vibrom (PIM - Powder Injection Molding, moullañ dre ensiklañ poultr, Tchekia) Daveennoù